Snudde Costa Concordia på 19 timer

Etter 19 timer er det 114.500 tonn tunge cruiseskipet, som gikk på grunn utenfor den italienske øya Giglio i januar i fjor, rettet opp. Men aksjonen er ikke ferdig ennå.

16. sep. 2013 07:13 Sist oppdatert 17. september 2013

Redningsaksjonen er en av de dyreste og største maritime redningsaksjonene noen sinne. Ved hjelp av cisterner fylt med vann, enorme kraner og kabler, har redningsarbeiderne rettet opp skipet.

Akkurat nå ligger Costa Concordia stabilt utenfor øya Giglio. De neste månedene skal redningsarbeiderne bruke på å sikre skipet ytterligere, slik at det kan fraktes bort og hugges opp. 4200 mennesker var ombord skipet da det grunnstøtte, av dem omkom 32. Redningsaksjonen ventes å koste rundt 4,7 milliarder kroner.